CELEX: 32010D0479
Language: et
Date: 2010-07-12 00:00:00
Title: 2010/479/EL: Nõukogu otsus, 12. juuli 2010 , seisukoha kohta, mille Euroopa Liit võtab ELi–Mehhiko ühiskomitees seoses ELi–Mehhiko ühisnõukogu otsuse nr 2/2000 III lisaga, mis käsitleb mõiste „päritolustaatusega toode” määratlust ja halduskoostöö meetodeid

4.9.2010   
            
            
               ET
            
            
               Euroopa Liidu Teataja
            
            
               L 234/14
            
         NÕUKOGU OTSUS,
   12. juuli 2010,
   seisukoha kohta, mille Euroopa Liit võtab ELi–Mehhiko ühiskomitees seoses ELi–Mehhiko ühisnõukogu otsuse nr 2/2000 III lisaga, mis käsitleb mõiste „päritolustaatusega toode” määratlust ja halduskoostöö meetodeid
   (2010/479/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Vastavalt V ühisdeklaratsioonile, (1) mis on lisatud otsusele nr 2/2000, mille on teinud ELi–Mehhiko ühisnõukogu, (2) mis on loodud Euroopa Ühenduse ja selle liikmesriikide ning Mehhiko Ühendriikide vahelise majanduspartnerlust, poliitilist kooskõlastamist ja koostööd käsitleva lepinguga, mis allkirjastati Brüsselis 8. detsembril 1997 (3) (edaspidi „otsus nr 2/2000”), peab kõnealuse lepinguga loodud ELi–Mehhiko ühiskomitee läbi vaatama vajaduse pikendada otsuse nr 2/2000 III lisa II liite a jao märkustes 2 ja 3 esitatud päritolureeglite kohaldamisaega pärast 30. juunit 2003.
            
         
               (2)
            
            
               22. märtsil 2004 ja 14. juunil 2007 võttis ühiskomitee vastu otsused nr 1/2004 (4) ja nr 1/2007, (5) millega pikendati kõnealustes märkustes sätestatud päritolureeglite kohaldamisaega vastavalt 30. juunini 2006 ja 30. juunini 2009.
            
         
               (3)
            
            
               Vastavalt asjakohaste majandustingimuste analüüsile, mis koostati kooskõlas V ühisdeklaratsiooniga, peetakse asjakohaseks pikendada veel kord teatavaks ajaks otsuse nr 2/2000 III lisa II liite a jao märkustes 2 ja 3 kehtestatud päritolureeglite kohaldamisaega, tagades niiviisi kõnealuse otsusega loodud vastastikuste soodustuste järjepideva kohaldamise.
            
         
               (4)
            
            
               Otsuse nr 2/2000 III lisa II liite a jao märkustes 2 ja 3 kehtestatud päritolureeglite kohaldamisajale otsusega nr 1/2007 antud pikendus lõppes 30. juunil 2009, mistõttu peetakse asjakohaseks kohaldada uue pikenduse andmiseks kavandatud otsust tagasiulatuvalt alates 1. juulist 2009, et mitte halvendada kehtivaid majandustingimusi,
            
         ON VASTU VÕTNUD KÄESOLEVA OTSUSE:
   Artikkel 1
   Seisukoht, mille liit võtab ELi–Mehhiko ühiskomitees otsuse nr 2/2000 III lisa kohta, on esitatud ühiskomitee otsuse eelnõus, mis on lisatud käesolevale otsusele.
   Artikkel 2
   Ühiskomitee otsus avaldatakse Euroopa Liidu Teatajas.
   
      Brüssel, 12. juuli 2010
      
         
            Nõukogu nimel
         
         
            eesistuja
         
         S. LARUELLE
      
   
   
      (1)  EÜT L 245, 29.9.2000, lk 1167.
   
      (2)  EÜT L 157, 30.6.2000, lk 10 ja EÜT L 245, 29.9.2000, lk 1 (lisad).
   
      (3)  EÜT L 276, 28.10.2000, lk 45.
   
      (4)  ELT L 113, 20.4.2004, lk 60.
   
      (5)  ELT L 279, 23.10.2007, lk 15.
   
      LISA
      
         Ettepanek:
         ELi-MEHHIKO ÜHISKOMITEE OTSUS
         nr …/2009,
         ELi-Mehhiko ühisnõukogu 23. märtsi 2000. aasta otsuse nr 2/2000 III lisa kohta, mis käsitleb mõiste „päritolustaatusega tooted” määratlust ja halduskoostöö meetodeid
         ÜHISKOMITEE,
         võttes arvesse ELi–Mehhiko ühisnõukogu 23. märtsi 2000. aasta otsust nr 2/2000 (edaspidi „otsus nr 2/2000”), eriti selle III lisa II liite a jao märkusi 2 ja 3, mis käsitlevad mõiste „päritolustaatusega tooted” määratlust ja halduskoostöö meetodeid, ning kõnealusele otsusele lisatud V ühisdeklaratsiooni,
         ning arvestades järgmist:
         
                     (1)
                  
                  
                     Otsuse nr 2/2000 III lisas on kehtestatud lepinguosaliste territooriumilt pärinevate toodete päritolureeglid.
                  
               
                     (2)
                  
                  
                     Vastavalt V ühisdeklaratsioonile peab ühiskomitee juhul, kui otsuse nr 2/2000 III lisa II liite a jao märkustes 2 ja 3 esitatud päritolureeglite kehtestamise aluseks olnud majandusolud kestavad, vaatama läbi vajaduse pikendada kõnealuste märkustega kehtestatud reeglite kohaldamisaega pärast 30. juunit 2003. ELi–Mehhiko ühiskomitee võttis 22. märtsil 2004 ja 14. juunil 2007 vastu otsused nr 1/2004 ja 1/2007, millega pikendati otsuse nr 2/2000 III lisa II liite a jao märkustes 2 ja 3 kehtestatud päritolureeglite kohaldamisaega vastavalt 30. juunini 2006 ja 30. juunini 2009.
                  
               
                     (3)
                  
                  
                     Vastavalt asjakohaste majandustingimuste analüüsile, mis koostati kooskõlas V ühisdeklaratsiooniga, peetakse asjakohaseks ajutiselt pikendada otsuse nr 2/2000 III lisa II liite a jao märkustes 2 ja 3 kehtestatud päritolureeglite kohaldamisaega, et tagada otsusega nr 2/2000 loodud vastastikuste soodustuste järjepidev kohaldamine,
                  
               ON TEINUD JÄRGMISE OTSUSE:
         Artikkel 1
         Otsuse nr 2/2000 III lisa II liites sätestatud päritolureeglite asemel kohaldatakse kõnealuse otsuse III lisa II liite a jao märkustes 2 ja 3 sätestatud päritolureegleid kuni 30. juunini 2014.
         Artikkel 2
         Käesolev otsus jõustub päeval, mil lepinguosalised vahetavad oma vastavate õiguslike menetluste lõpuleviimist tõendavad kirjalikud teatised.
         Artiklit 1 kohaldatakse alates 1. juulist 2009.
         
            Brüssel,
            
               
                  Ühiskomitee nimel
               
               
                  eesistuja